ОБЩИНСКИ СЪВЕТ – ДВЕ МОГИЛИ
7150 Две могили, бул. “България” № 84, тел. 884 854 752, е-mail: obc_dvemogili@abv.bg

ОБЯВЛЕНИЕ
 по чл. 26, ал. 2-4 от Закона за нормативните актове (ЗНА)


	Общински съвет – Две могили уведомява всички заинтересовани лица, че на Интернет страницата на Община Две могили и на Портал за обществени консултации е публикуван проект на Етични правила за осъществяване на представителство на интереси пред Общински съвет – Две могили. 
[bookmark: _GoBack]На основание чл. 26, ал. 2–4 от Закона за нормативните актове и чл. 77 от АПК, в 14-дневен срок от публикуването на настоящото обявление на интернет страницата на Община Две могили и Портала за обществени консултации се приемат предложения и становища относно проекта на Етични правила за осъществяване на представителство на интереси пред председателя на Общински съвет – Две могили и общинските съветници на електронна поща: obs@dvemogili.egov.bg, в деловодството на Общински съвет – Две могили, гр. Две могили, бул. „България“ № 84, в рамките на работното време от 08:00 до 17:00 часа всеки работен ден, както и чрез Портала за обществени консултации.
Срокът за обществената консултация е 14 дни на основание чл. 26, ал. 4 ЗНА. Съкратеният срок се налага поради изключителни обстоятелства: § 5 от Преходните и заключителните разпоредби на Закона за прозрачност при представителство на интереси определя шестмесечен срок от обнародването на закона за приемане на етичните правила, който изтече на 27 септември 2026 г. Необходимо е законовото задължение да бъде изпълнено във възможно най-кратък срок, а провеждането на консултация в общия 30-дневен срок би довело до допълнително забавяне на изпълнението му.
На основание чл. 28, ал. 2 от Закона за нормативните актове представяме следните мотиви към проекта на Етични правила за осъществяване на представителство на интереси пред председателя на Общински съвет – Две могили и общинските съветници:
МОТИВИ
І. Причини, налагащи приемането на Правилата, и цели, които се поставят
1. Причини за приемане:
	Със Закона за прозрачност при представителство на интереси (обн. ДВ, бр. 30 от 27.03.2026 г.) се въвежда правна уредба на представителството на интереси пред органите на държавната власт и местното самоуправление. Съгласно § 5 от Преходните и заключителните разпоредби на закона органите по чл. 5, т. 5 от закона – в случая председателят на Общинския съвет и общинските съветници – приемат собствени правила за реда за осъществяване на представителство на интереси пред тях, при спазване на принципите на закона. 
	Настоящите Правила се приемат от Общинския съвет на основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), във връзка с § 5 от ПЗР на Закона за прозрачност при представителство на интереси.
2. Цели
• повишаване на прозрачността
• предотвратяване на неправомерно влияние
• защита на обществения интерес
• предотвратяване на конфликт на интереси
• равнопоставен достъп до общинските съветници
• повишаване на общественото доверие
ІІ. Финансови и други средства, необходими за прилагането на новата уредба

	С предлагания Проект на Етични правила за осъществяване на представителство на интереси пред Общински съвет – Две могили не се предвижда разходване на финансови средства. Дейностите по приемане на заявления, водене и съхраняване на документацията, публикуване на информация и подпомагане на публичния календар ще се изпълняват в рамките на съществуващата административна и техническа обезпеченост на Общинския съвет и общинската администрация. Не са необходими нови административни структури или допълнителни щатни бройки. Възможните технически разходи са свързани с използването и поддържането на информационните средства, предвидени в ЗППИ, и ще бъдат покривани в рамките на утвърдения бюджет и наличната ресурсна обезпеченост.
ІІІ. Очаквани резултати от прилагането 
	Очаква се повишаване на прозрачността и обществения контрол върху процеса на вземане на решения от Общинския съвет, гарантиране на проследимост на контактите с представители на интереси и предотвратяване на конфликт на интереси при председателя на Общинския съвет и общинските съветници.
ІV. Анализ за съответствие с правото на Европейския съюз
Проектът не съдържа разпоредби, транспониращи актове на Европейския съюз, поради което не се налага анализ за съответствие с правото на Европейския съюз. Предлаганият Проект на Етични правила за осъществяване на представителство на интереси пред Общински съвет – Две могили е в съответствие с разпоредбите и целите на националното и местното законодателство, в това число с нормативните актове от по-висока степен. Предлаганият Проект на Етични правила за осъществяване на представителство на интереси пред Общински съвет – Две могили не противоречи на норми от по-висока йерархия и на европейското законодателство.
	Проектът на Етични правила за осъществяване на представителство на интереси пред Общински съвет – Две могили е публикуван на официалната интернет страница на Община Две могили: dvemogili.egov.bg, на 30.09.2026 г.

